b'\n_START_ARTICLE_\nRed Storey\n_START_SECTION_\nZgodnje \xc5\xbeivljenje\n_START_PARAGRAPH_\nStorey se je rodil v Barrieju, Ontario. Ko je delal na \xc5\xbeelezni\xc5\xa1ki ran\xc5\xbeirni postaji, je prejel ponudbo za igranje kanadskega nogometa za Toronto Argonauts. V mo\xc5\xa1tvu je igral \xc5\xa1est sezon (od 1936 do 1941), leta 1937 osvojil pokal Pokal Grey in v finalu leta 1938 dosegel tri zadetke v \xc4\x8detrti \xc4\x8detrtini in s tem priboril mo\xc5\xa1tvu zmago. Zaradi po\xc5\xa1kodbe kolena je bil prisiljen oditi v pred\xc4\x8dasni pokoj. _NEWLINE_Storey je isto\xc4\x8dasno igral kanadski nogomet in tudi lacrosse. V ligi Ontario Lacrosse Association je igral za mo\xc5\xa1tvo Orillia Terriers, leta 1941 je bil uvr\xc5\xa1\xc4\x8den v mo\xc5\xa1tvo zvezd lige. Tedaj je igral za mo\xc5\xa1tvo Hamilton Tigers. _NEWLINE_Storey je igral tudi hokej na ledu. Leta 1941 je v New Jerseyju igral na branilskem polo\xc5\xbeaju za mo\xc5\xa1tvo Rivervale Skeeters. Pozno v sezoni 1941/42 se je preselil v Montreal in se pridru\xc5\xbeil baseballskemu mo\xc5\xa1tvu Montreal Royals. V letih 1942 in 1943 je igral lacrosse za Lachine. Zatem se je pridru\xc5\xbeil lacrosse mo\xc5\xa1tvu Montreal Canadiens, za katerega je igral leta 1946. _NEWLINE_Do sredine 40. let poleg redne slu\xc5\xbebe sodil tekme lacrossa, kanadskega nogometa in hokeja na ledu. 12 let je sodil v nogometni ligi, ki je kasneje postala Canadian Football League.\n_START_SECTION_\nHokej na ledu\n_START_PARAGRAPH_\nStorey je postal sodnik v ligi NHL leta 1950. V ligi je deloval do leta 1959. Veljal je za po\xc5\xa1tenega sodnika, dokler ni 4. aprila 1959 sodil tekme kon\xc4\x8dnice med mo\xc5\xa1tvoma Montreal Canadiens in Chicago Black Hawks. Montreal je zmagal, zmagoviti gol so dosegli 88 sekund pred koncem \xc5\xa1este tekme. Navija\xc4\x8di Chicaga so skoraj za\xc4\x8deli izgrede in metali na led stole, razbitine, korenje in ostale postranske predmete, besen je bil tudi trener Chicaga Rudy Pilous, ki je Storeyja obto\xc5\xbeeval, da ni piskal kazni zoper Canadiense ob koncu tekme. Storey je bil kasneje prijavljen, da bi sodil odlo\xc4\x8dilno tekmo serije med mo\xc5\xa1tvoma Toronto Maple Leafs in Boston Bruins. Toda predsednik lige NHL Clarence Campbell se je v ottawskem \xc4\x8dasniku izjasnil, da je Storey zmrznil ob dveh prilo\xc5\xbenostih, ko bi moral piskati kazen zoper Canadiense, in Storey je u\xc5\xbealjeno dal odpoved. V ligo se ni vrnil nikoli ve\xc4\x8d. V celotni karieri je sodil na 480 tekmah rednega dela sezone in 7 zaporednih finalih Stanleyjevega pokala od 1952 do 1958. _NEWLINE_Storey je bil pri hokejistih zelo priljubljen, ker se je z njimi pogovarjal. Gump Worsley je v svoji avtobiografiji They Call Me Gump (Kli\xc4\x8dejo me Gump) napisal: "Ko je Red Storey sodil v NHL, sem ga v\xc4\x8dasih vpra\xc5\xa1al, kam gre po tekmi na pivo. Po navadi mi je tudi povedal."_NEWLINE_Po upokojitvi od lige NHL je Storey ostal aktiven v veteranskem hokeju na ledu, delal kot televizijski komentator in bil priljubljen pripovedovalec zgodb. _NEWLINE_Storey je bil leta 1967 sprejet v Hokejski hram slavnih lige NHL, leta 1986 pa \xc5\xa1e v Kanadski \xc5\xa1portni hram slavnih. Leta 1991 je bil odlikovan s Kanadskim redom. _NEWLINE_Umrl je v starosti 88 let za dolgotrajno boleznijo. Njegov sin Bob Storey je prav tako dvakrat osvojil Pokal Grey, v letih 1967 in 1970.'